Olimlar Quyoshda nima uchun 70 yil dog' bo'lmaganini aniqladi

Amerikalik astronomlar Quyoshda dog'larning paydo bo'lishiga qarshilik qilgan yulduzlardan birini aniqladi. Bu haqda “The Astronomical Journal” xabar berdi.
Mutaxassislar buni aniqlash uchun Quyoshga yaqin bo'lgan yulduzni kuzatgan. Ushbu ob'ektni to'liq o'rganish 1600 yillarning o'rtalaridan 1700 yillarning boshigacha davom etgan jarayonni tushuntirishga yordam beradi. Mazkur muddatda Quyoshdagi dog'lar chiqishi noma'lum sabablarga ko'ra uzoq vaqt davomida to'xtagan.
Quyosh dog'lari soni 11 yillik tsikl davomida kamayib va ortib borgan. Ammo 70 yillik davr davomida dog'lar qayd etilmagan va bu fanga Maunder minimal nomi bilan kirib, 300 yil davomida olimlarni o'ylantirib kelgan.
Pensilvaniya universiteti tadqiqotchilari 17 yillik tsiklga ega bo'lgan HD 166620 yulduzining faolligi hozir ham pasayishni boshlagani va 2003 yildan beri yulduz dog'lari o'z belgilarini ko'rsatmayotganini aytmoqda. Bu yulduzni kuzatish Maunder minimal davrida Quyosh bilan nima sodir bo'lgani, Yer iqlimiga ta'sir qiluvchi yulduzning magnit faolligi haqida tushuncha beradi.
“Buning javobini izlash uchun Quyoshga o'xshash boshqa yulduzlarga murojaat qildik va u hozir Maunder minimumiga o'xshash holatda. Ushbu minimal vaqt davomida uni tomosha qilishni davom ettirish juda qiziqarli bo'ladi va umid qilamanki, biz 300 yil oldin Quyosh faolligining pasayishi sabablari haqida yangi ma'lumotlarga ega bo'lamiz”, — deydi mutaxassislar.
Ta'kidlanishicha, tadqiqot davomida 50–60 yil davomida yaqin atrofdagi 59 ta yulduzning faoliyati to'g'risidagi rasadxonalar tomonidan to'plangan ma'lumotlar o'rganilgan. Mutaxassislar barcha yulduzlarning ma'lumotlar bazasini tuzgan, bu esa Quyosh dog'larining o'zgarishini tushuntirishga yordam beradi.
Avvalroq Quyosh tizimida yangi muzosti okeani topilgani haqida xabar berilgandi. Shuningdek, NASA Quyoshda kuchli chaqnashni qayd etgan.